De islandske ''[[Kongesagaerne|Kongesagaer]]'' indeholder de mest detaljerede beskrivelser af slaget, og ifølge dem var Olav Tryggvason på vej hjem fra [[Vendere|Venden]], da hans flåde blev overfaldet af en allieret dansk-svensk-norsk flåde. Olav Tryggvason havde kun 11 skibe med sig, heriblandt hans eget ''[[Ormen Lange|Ormen hin lange]]'', som var bemandet med op mod 130 mand, deriblandt den berømte [[bueskytte]] [[Einar Tambeskælver]]. Det var bruddet på hans bue, der varslede Olav Tryggvasons nederlag. Modstanderne rådede over mere end 70 skibe. Da slaget begyndte, afviste Olav – "i nedladende toner" – at danskere og svenskere skulle kunne udgøre nogen trussel mod hans mænd. Kun Erik Jarls mænd var farlige, da de, som han mente, ''var norske som os selv''. Ifølge sagaerne var årsagen til slaget Olav Tryggvasons uheldige frieri til [[Sigrid Storråde]] og hans problematiske ægteskab med Thyre, Svend Tveskægs søster.
Historie